
การล่วงละเมิดและการคุกคามทางออนไลน์ 
การล่วงละเมิดและการคุกคามทางออนไลน์คืออะไร?
การละเมิดและคุกคามทางออนไลน์คือการที่ผู้ใช้อินเทอร์เน็ตหรือโซเชียลมีเดียเพื่อคุกคาม ข่มขู่ กลั่นแกล้ง หรือทำให้ผู้อื่นหวาดกลัว สามารถกระทำได้โดยผ่านข้อความ โพสต์ หรือพฤติกรรมทางออนไลน์อื่นๆ ที่ทําให้บุคคลรู้สึกเสียใจ เกรงกลัว หรือไม่ปลอดภัย 
หากการเปิดเผยข้อมูลกระทำเพื่อรัฐต่างประเทศหรือในฐานะตัวแทนของรัฐต่างประเทศ ย่อมถือว่าเป็นการแทรกแซงของรัฐต่างประเทศ การละเมิดและการคุกคามทางออนไลน์อาจสร้างความทุกข์ใจแก่บุคคลได้ ที่สําคัญคือต้องทราบวิธีรักษาความปลอดภัย มีความช่วยเหลือใดบ้าง และท่านสามารถทําอะไรได้บ้างหากตัวเองหรือชุมชนถูกล่วงละเมิดและคุกคามทางออนไลน์
จะทําอย่างไรหากถูกล่วงละเมิดหรือคุกคามทางออนไลน์
จํากัดการติดต่อของท่านกับบุคคลหรือบัญชี 
โทรศัพท์และข้อความ 
ใช้การตั้งค่าในโทรศัพท์ของท่านเพื่อ 'บล็อกผู้ติดต่อ' หากวิธีนี้ไม่ได้ผลให้ติดต่อบริษัทโทรศัพท์ของท่านเพื่อบล็อคหมายเลข 
การละเมิดหรือการคุกคามทางออนไลน์
อัพเดตการตั้งค่าความเป็นส่วนตัวของท่าน Netsafe มี คู่มือโซเชียลมีเดีย  ที่ช่วยในการตั้งค่าความเป็นส่วนตัว ให้แจ้งหากได้รับการปฏิบัติใดๆก็ตามที่ทําให้ท่านรู้สึกไม่ปลอดภัย หรือรู้สึกถูกล่วงละเมิด ข่มขู่ หรือกลั่นแกล้ง
การแจ้งเกี่ยวกับแพลทฟอร์ม/เว็บไซต์/แอพที่มีพฤติการณ์ดังกล่าวเกิดขึ้น 
ใช้ปุ่มหรือช่องทางในการแจ้งที่มีอยู่แล้วในเว็บไซต์ แอพ หรือแพลทฟอร์มที่มีพฤติการณ์ดังกล่าวเกิดขึ้น   คู่มือการใช้โซเชียลมีเดียของ Netsafe มีข้อแนะนำเกี่ยวกับการดำเนินการในเรื่องนี้
แจ้ง Netsafe 
ท่านสามารถแจ้งเนื้อหาที่เป็นภัยไปยัง Netsafe: ยื่นคำร้อง – Netsafe . Netsafe สามารถจัดหาการสนับสนุนจากผู้เชี่ยวชาญ คำแนะนำ และความช่วยเหลือด้านความปลอดภัยทางออนไลน์ให้แก่ท่านได้  อีเมล help@netsafe.org.nz หรือส่งข้อความ ‘Netsafe’ ถึง 4282 เพื่อรับความช่วยเหลือ  
แจ้งเจ้าหน้าที่ตำรวจ  
หากตกอยู่ในอันตราย ให้รีบโทรแจ้ง 111 ทันที  
หากไม่ใช่เหตุฉุกเฉินท่านสามารถติดต่อเจ้าหน้าที่ตำรวจได้โดย: 
ใช้ แบบฟอร์มออนไลน์105 
โทร 105 ทางโทรศัพท์มือถือหรือโทรศัพท์บ้าน บริการนี้ฟรีและพร้อมให้บริการ 24/7 ทั่วประเทศ 
แบบฟอร์ม 105 ขอข้อมูลส่วนตัวบางส่วนของท่านเพื่อช่วยให้ จนท. ตำรวจประมวลผลรายงานของท่านและติดตามเรื่องกับท่านได้ จนท.ตำรวจจะใช้ข้อมูลนี้เพื่อวัตถุประสงค์ที่ อนุญาตเท่านั้น
แจ้ง NZSIS
หากสงสัยว่ามีรัฐต่างประเทศอยู่เบื้องหลังการเปิดเผยข้อมูลของท่าน สามารถแจ้งให้ NZSIS ทราบได้โดยใช้ แบบฟอร์มออนไลน์ที่ปลอดภัย
ท่านไม่จำเป็นต้องให้ข้อมูลส่วนบุคคล เช่น ชื่อ หมายเลขโทรศัพท์ หรือรายละเอียดการติดต่อหากท่านไม่ประสงค์เช่นนั้น ท่านยังสามารถกรอกแบบฟอร์มเป็นภาษาของตนเองได้ ข้อมูลทั้งหมดที่ท่านให้ไว้เป็นความลับและได้รับการคุ้มครอง
หากท่านประสงค์ที่จะสนทนากับเจ้าหน้าที่ NZSIS ท่านสามารถโทรศัพท์ได้ที่ +64 4 472 6170 หรือ 0800 747 224 
ข้อมูลที่จะแชร์กับ Netsafe จนท.ตำรวจ หรือ NZSIS เมื่อแจ้ง
เมื่อแจ้ง จะเป็นประโยชน์หากท่านให้รายละเอียดมากที่สุดเท่าที่จะเป็นไปได้ ลองจับภาพหน้าจอหรือบันทึกสำเนาของ:  
เนื้อหาที่บอกรูปการณ์หรือที่แสดง
โปรไฟล์ผู้ใช้หรือบัญชีของบุคคลที่ละเมิดหรือคุกคามท่าน (เช่น ชื่อผู้ใช้)
วันที่และเวลาที่ได้รับการล่วงละเมิดหรือการคุกคาม
ชื่อเว็บไซต์หรือแอพ ที่มีพฤติการณ์ดังกล่าวเกิดขึ้น
การรักษาความปลอดภัยทางออนไลน์
ดูที่ การรักษาความปลอดภัยออนไลน์ เพื่อดูข้อมูลเพิ่มเติมเกี่ยวกับขั้นตอนที่ควรดำเนินการเพื่อความปลอดภัยทางออนไลน์

